Kristen Aanstad
Store norske leksikon,Kunst og estetikk,Kunsthåndverk,Treskurd,Treskjærere
Kristen Aanstad var en norsk snekker og rosemaler. Han kom fra Gudbrandsdalen til Hallingdal og arbeidet her blant annet for lensmann Torkild Villand.
Aanstad smykket tingstuen på Sundre (som brant i 1931) med stiliserte trær, hus og skip i dekorativ rokokko. Loftstuene på Rui i Hol, nå Drammens Museum, er datert 1776. Han malte også en stor mengde kister, skap og boller. Norsk Folkemuseum har flere arbeider, deriblant et trøys med inskripsjonen: «Wer Løstig og Gla Drik tre Peler paa ra 1771.»Aanstad var inspirert av både Kitil Rygg og Herbrand Sata. Les mer i Store norske leksikon Kristen Samuelson Aanstad i Norsk kunstnerleksikon Litteratur Ellingsgard, Nils (1978). Rosemåling i Hallingdal, Dreyers Forlag